โดนหมาที่เพิ่งฉีกวัคซีนเมื่อ2-3เดือนที่ผ่านมา ไม่มีบาดแผลแต่มีรอยบวม หลังจากโดนกัดก็รีบนำไปล้างน้ำสะอาดและล้างด้วยแอลกอฮอล จะเป็นอะไรมั้ยคะ
สวัสดีค่ะ หากมีรอยบวมจากการถูกกัด ก็มีโอกาสรับเชื้อพิษสุนัขบ้าเช่นกันโรคพิษสุนัขบ้าเป็นโรคที่ติดต่อมาจากการสัมผัสสัตว์เลี้ยงลูกด้วยนมเช่นหมา แมวที่ติดเชื้อ อาการแสดงมักเกิดหลังได้รับเชื้อ 2-8 สัปดาห์ หรือนานกว่านั้นได้ อาการคือมีไข้ ปวดเมื่อยตามตัว คลุ้มคลั่ง กลัวน้ำ กลืนน้ำลายไม่ได้ และสมองอักเสบจนถึงแก่ชีวิต โรคพิษสุนัขบ้าป้องกันได้ด้วยการฉีดวัคซีน 5 เข็ม และมีการกระตุ้นวัคซีนเมื่อถูกกัดซ้ำเนื่องจากเป็นโรคที่ค่อนข้างอันตราย แนะนำให้ฉีดวัคซีนป้องกันไว้จะดีกว่า หรือหากสังเกตสัตว์ได้ 10 วันเป็นอย่างน้อย และสัตว์มีประวัติวัคซีนที่แน่นอน ก็อาจเลือกวิธีการสังเกตสัตว์ได้ อาจพบแพทย์ใกล้บ้านเพื่อประเมินแผลและความเสี่ยงอีกครั้งการดูแลตัวเองเบื้องต้น ทำความสะอาดแผลด้วยน้ำเปล่าหรือน้ำสบู่ รับประทานยาแก้ปวด และระวังการถูกสุนัขกัดซ้ำ